Dagplejen Syd v/Odense Kommune - Danmarks Sundeste Arbejdsplads
Jobbet som dagplejer er fysisk hårdt. Dagen byder på mange løft og vrid, mens timerne hurtigt løber op til 48 timer om ugen, hvor dagplejerne arbejder i eget hjem. De lange arbejdsdage kan hurtigt stjæle både tid og motivation til fysisk træning uden for arbejdstiden.
Dagplejernes arbejdsplads ligger 134 forskellige steder i byen. Så selv om Odense Kommune har flere sundhedstilbud gennem Sundhedsordningen, så tilbydes de primært i lokationer beliggende i centrum.
Derfor ønskede Dagplejen Syd at tilbyde sine medarbejdere et skræddersyet træningstilbud, hvor beliggenhed og tidspunkt tilpasser sig dagplejerne – og ikke omvendt.
Arbejdsmiljøgruppen satte i begyndelsen af 2016 fokus på dagplejernes sundhed og trivsel i samarbejde med MED-udvalget. Sammen med Sundhedsordningen, blev der lavet træningshold – kun for dagplejerne i Syd – med fokus på grundtræning af nakke, skulder og ryg.
–	At sætte fokus på dagplejernes fysiske sundhed og trivsel gennem inspiration og fællesskab
–	At stimulere deres egen-motivation således at en sund livsstil kan fastholdes
Fakta om vores arbejdsplads:
–	Der er ansat 134 dagplejere i Dagplejen Syd v/Odense Kommune
–	Gennemsnitsalderen blandt dagplejerne er 49,8 år.
–	Dagplejerne varetager 4 børn i alderen 0-2,10 år.
Effekt og resultater:
Det skræddersyede træningsforløb for dagplejerne viser, at tilpasset træning med afsæt i deltagernes behov og træningsniveau har en positiv effekt på medarbejderens trivsel og motivation. Samtidig giver træningen øget energi og oplevelsen af et stærkt fællesskab som giver en afsmittende effekt i løsningen af kerneopgaven.
I dag er projektet gået over i drift, og en stor andel af dagplejerne deltager fortsat på den ugentlig holdtræning eller er begyndt at træne derhjemme eller i andet motionsregi. Samtidig har dagplejernes øgede kropsbevidsthed styrket dem i rollemodellen overfor børnene i dagplejen ift. motorik og bevægelse.
–	At 100 ud af de 134 medarbejdere deltager på KICK-OFF arrangementet i august 2016, hvor det lokale skræddersyet sundhedstilbud præsenteres.
–	At 40% af medarbejdere deltager på de 3 udbudte lokale hold i sundhedsordningen.
Ved projektets start september 2016:
–	98 dagplejere deltog i KICK-OFF arrangementet som var en kæmpe succes. Dagplejerne mødte op med et stort engagement
–	65% af dagplejerne melder sig til holdtræning 1 time om ugen uden for arbejdstiden i lokalområdet
–	Der oprettes 5 hold med 12-26 deltager på hvert hold
Midtvejsevalueringen efter 12 ugers træning 2017 viser:
–	62 % af medarbejderne deltager på holdtræning 1 time om ugen
– 80 % af deltagerne oplever i høj grad/nogen grad, at træningen bl.a. har øget deres bevægelighed, energiniveau, arbejdsevne, motivation og trivsel
–	58% af deltagerne mener, at træningen er relevant for deres arbejdssituation
Firma adresse: Østerbro 5, 5000 Odense C
Website: www.odense.dk/dagplejen